
ALFREDVS FLECKEISEWS 

* 

• 8 • P • D • 

IO ANNI CLASSENO. 


Nondum duo sunt menses, uir summe uene- 
rabilis, cum ambo una eramus ad uada caerula 
Rheni qua Bonnam praeterfluunt, ut Friderico 
nostro Ritschelio, TVO olim sodali in societate 
Graeca Godofredi Hermanni, uigesumam quin¬ 
tam summorum in philosophia honorum accepto¬ 
rum sollemnitatem anniuersariam congratulare¬ 
mur. Quo die mirum ni in animum TIBI re¬ 
duxeris imaginem illius diei quo TV ipse ante 

annos prope quinque et uiginti eosdem honores 
in ipsa illa uniuersitate alma matre Rhenana ob¬ 
tinuisti, et grata memoria recolueris eos praecep¬ 
tores TVOS qui temporis istius interuallo ex uita 
emigrarunt, potissumum inmortalem uirum Bar- 
tholdum Georgium Niebuhrium quocum TV artio¬ 
ribus mutui amoris uinclis coliiunctus eras quam 
quae plerumque inter discipulos uel pientissumos 
et magistros conligari solent. Nam quos prae¬ 
ceptores TVOS uiuos ut aiunt uidentesque reuisere 
TIBI contigit Fridericum Tlieophilum Welckerum 
et Christianum Augustum Brandisium, senem 
utrumque iuuenili uigore ac uiriditate, quos ho¬ 
noris causa nomino, hos uiros celeberrumos quo 
modo pietate TVA gratoque animo prosequerere 
ipse praesens uidi. Consulto autem ego per illos 
dies de instanti reditu eius sollemnis diei quo 
TV ante haec quinque lustra philosophiae doctor 
renuntiatus es non feci mentionem, quoniam ani¬ 
mo praeuidebam fore ut ipsa ac uera, non quasi 
anticipata sollemnia coram TIBI gratulari liceret. 
En adest TIBI dies iste laetissumus quem ne si¬ 
lentio dissimulemus — nam non iam meo unius 

nomine loquor sed simul optumorum conlegarum 
nostrorum qui hoc munus honorificentissumum 
mihi demandare uoluerunt ut quae ipsi sentirent 
oratione ego exprimerem — prohibent uerecun- 
diae et amoris sensus quos erga TE in interiore 
animorum recessu fouemus sincerissumos. Annus 
nondum uertit ex quo TV, uir in paucis colende, 
propter famae TVAE splendorem a Lubecensibus 
huc uocatus urbis nostrae florentissumae gymna¬ 
sio praeesse coepisti: quod temporis spatium 
quamuis sit breue, tamen tam eximie iam 
de hac schola promeruisti et animi ingeniique 
dotibus TVIS excellentissumis omnium amorem 
TIBI conciliasti ut non possimus non omnia bona 
fausta prospera ex intumo pectore TIBI precari. 
Hoc uero ardentissume omnes exoptamus ut eo¬ 
dem et animi et corporis uigore quo nunc gaudes 
praeditus diutissume nobis intersis et ut TVIS 
auspiciis hoc seminarium humanitatis ac doctrinae 
in quod omnes sociatis uiribus operas nostras 
conferimus, in dies magis magisque efflorescat. 
Quibus sanctissumis uotis quam comitem more 
maiorum subieci commentationem ex literis an- 

tiquis petitam noli putare, uir dilectissume, de 
hac ita me iudicare quasi doctrinae TVAE copia 
qua praeter ceteros excellis digna sit: tamen hoc 
non frustra sperare uideor TE has nugas raptim 
conscribillatas perspecta mihi beniuolentia placi- 
doque uultu esse excepturum. Vale. 

Dabam Francofurti ad Moenum a. d. IUI Non. 
Sept. a. mdcccliiii. 

Praeclara res et quae hominum philologorum, certe 
eorum qui in priscae Latinitatis monumentorum studiis 
uersantur, acriter in se conuertat animos ea est quam 
nuper Aemilius Kaercherus primus agnouit et commen¬ 
tatione Schneidewiniani Philologi uolumini VlII p. 727 
ad 731 inserta persecutus est, M. Porcii Catonis li¬ 
brum qui inscriptus erat carmen de moribus, cuius 
reliquias quasdam seruauit A. Gellius noctium Atticarum 
libri XI capite II, non quod adhuc omnium consensu 
comprobatum est *) pedestri oratione sed quo libri in¬ 
scriptio ducit uersibus conscriptum fuisse. Atque hanc 
quidem commentationem Kaercherus antequam in lucem 
daret ad praeceptorem suum atque amicum Augustum 
Boeckhium miserat eumque rogauerat ut inuenti illius 
in academia regia eruditorum Borussica mentionem face¬ 
ret suasque si placeret adnotationes adiungeret. Nec 
defuit uir inlustrissumus precibus eius quem olim in au¬ 
ditorum numero habuerat: disputauit enim in consessu 
classis philosophicae et historicae a. d. XI Kal. Iunias 
huius anni habito de carmine Catonis (uide acta acade- 
miae mensis Maii p. 264 ad 282) et ita disputauit ut 
non solum multa rectius constitueret quam a Kaerchero 


*) Poterat Kaercherus huius sententiae patronis nouissumum 
addere Ottonem Iahnum, qui in commentatione ceterum lectissuma 
actis societatis regiae eruditorum Saxonicae classis philologicae et 
historicae uol. II (anni 1850) inserta p. 268 haec ait: *eine andere 
Schrift des Cato, sein carmen de moiibus , nicht etwa ein Sitten- 
gedicht, sondern wie die Fragmente lehren, eine prosaische Schrift, 
carmen also in dem echt romischen Sinne von Spruch collectiv ge- 
fasst/ 

factum erat et Catonianae poesis reliquiarum numerum 
augeret sed etiam fines rei proprie propositae eua- 
gatus elegantissumas quasdam obseruationes suas de 
arte metrica poetarum scenicorum admisceret, quae cum 
non uno loco discrepent cum eis rationibus quae hodie 
ceteri uiri liarum rerum periti amplectuntur, accuratis- 
sume perpendendae sunt atque examinandae. Sed haec 
tractare nunc non est in animo, qui hac laetissuma ali¬ 
quid scribendi opportunitate oblata sic uti malim ut in 
ipsis frustulis Catonianis inmorer et quid de eis sen¬ 
tiam in medium proferam. Venit autem statim ubi com¬ 
mentationem Boeckhianam ab ipso auctore comiter ad 
me transmissam accepi — nescio ipse quo cogitationum 
nexu factum sit — uenit igitur mihi in mentem de 
L. Attii didascalicon libris ac de miris ambagibus per 
quas tandem effectum esset ut qua forma illi libri con¬ 
scripti fuissent constaret. Is enim qui primus de his 
libris uia ac ratione quaesiuit Ioannes Nicolaus Maduicus 
prosa eos oratione scriptos fuisse adfirmauit opusculorum 
priorum p. 92, quod cum ipsa argumenti exemplorumque 
Graecorum ratione tum fragmentis quae aetatem tule¬ 
runt euinci. Sed aliquot annis post Godofredus Her- 
mannus programmate uniuersitatis Lipsiensis d. XIX De¬ 
cembris anni h. s. XLI edito uersibus eisque septenariis 
trochaicis scriptos fuisse illos libros demonstrare conatus 
est et rem suam tam speciose egit ut cum multis aliis 
tum Friderico Ritschelio plane persuaderet: uide me- 
letematum Plautinorum speciminis onomatologi (quod 
editum est X Kal. Aug. anni XLII) p. 3 siue parergon 
Plautinorum Terentianorumque uol. I p. 9. Ac tamen 
uirum illum inmortalis memoriae in hac re opinionem 
fefellisse mox ostendit alterum lumen literarum nostra¬ 
rum ante hos tres annos et paene dimidium praematura 
morte extinctum, Carolus Lachmannus in prohoemio in¬ 
dicis scholarum Berolinensium hibernarum anni XLIX 
p. 5: Attii enim didascalicon libros non trochaicis sed 

Sotadeis numeris conscriptos fuisse tam certa ratione 
euicit ut qui contra sentiat nouerim neminem: ex eis 
autem qui adsensum suum disertis uerbis professi 
sunt unum nomen satis est attulisse sed luculentissumi 
harum rerum arbitri, quem modo Hermannianae senten¬ 
tiae patronum dixi, Ritschelii: uide de fictilibus litte¬ 
ratis Latinorum antiquissimis quaestionum grammaticarum 
(quae editae sunt anno LIII) p. 12; praeterea cf. Marti- 
num Hertzium meum in uindiciis nominum Plauti p. 9. 

Ad Catonis carmen ut redeam, Boeckhius Kaer- 
cheri inuentum refutari non posse adfirmat, ipsum uero 
obstipuisse narrat quam multis uerborum transpositioni¬ 
bus opus fuerit ut uersus Kaercheriani euaderent: aliam 
igitur uersus restituendi uiam ingrediendam ratus hic 
ita rem tractauit ut Catonis librum multum in ludis 
publicis lectitatum et in usum discentis iuuentutis hic 
illic aut breuiatum aut interpolatum esse finxerit itaque 
non tam transponendo quam supplendo potius ac de¬ 
lendo uersibus pristinam integritatem reddere conatus 
sit. Quam uero opinionem Kaercherus de metri genere 
quod reliquiis Catoniani carminis reddendum esset anti- 
cipauerat, ut trochaicos septenarios esse simpliciter sta¬ 
tueret, hanc falsam esse posse ne Boeckhius quidem 
suspicatus esse uidetur: et tamen ab hac demum quaes¬ 
tione diligenter ac religiose excussa restitutio singulo¬ 
rum uersuum proficisci debebat. Mihi autem, qui de 
eo quod caput causae est Catonis carmen uersibus con¬ 
scriptum fuisse prorsus ad sentiar, tamen non est dubium 
quin de metri genere cum Kaerchero Boeckhius erraue- 
rit: nam tam manifesta in fragmentis carminis illius in¬ 
sunt rhythmi Sotadei uestigia et tanto minore opera in 
Sotadeos pleraque redigi possunt ut hoc potius metri 
genere Catonem usum esse ueri sit simillumum. Itaque 
plane idem huic Catonis carmini de moribus accidit quod 
in Attianis didascalicon libris factum esse supra narra- 
uimus, ut cum diutissume utrumque carmen pedestri 

oratione scriptum esse existumatum sit, ei qui poeticae 
formae uestigia primi detexerunt de natura metri ita 
lapsi sint ut septenarios trochaicos deprehendere sibi 
uiderentur qui reapse uersus Sotadei essent. At una 
res inter utrumque casum cetera simillumum inter est 
eaque laetissuma: cum enim Lachmanno fati dira ne¬ 
cessitate inpositum fuerit ut de eo quem in hac causa 
inpugnabat Hermanno hoc tantum dicere posset: 'scili¬ 
cet ipsum hunc uirum candidissimum ac simplicissimum, 
si hodie uiueret, iudicem facere uellemus, ut is in sua 
causa sententiam diceret : 9 mihi, si fas est cum uiro in¬ 
comparabili me componere, ad iudicium eius summi 
uiri quem contra sentio prouocare licet uiui ac uiridi 
uegetaque fruentis senectute, quae ut ei longissumum 
in aeuum extendatur ex animo precamur. 

Priusquam autem Catoniani carminis reliquias emen¬ 
datas mea quali cumque opera exhibeo, gratum non 
nemini philologo qui haec leget facturus uideor si ea 
quae Lachmannus de metri Sotadei apud Romanos usu 
ac natura docte et eleganter ut solebat exposuit hic 
repetenda curauero, praesertim cum illud prohoemium 
indicis scholarum Berolinensium cuius principio haec 
continentur suapte natura non inultorum hominum in 
manus peruenerit et corpus opusculorum uiri illius desi¬ 
derati ssumi, cuius curam nisi rumor fallit candidissumus 
defuncti familiaris Mauricius Hauptius in se suscepit, 
nondum sit editum. Haec igitur docuit Lachmannus 
quae infra scripsi. 

“Mirifici illius carminum generis, quod a Sotade no¬ 
men habet, longe maius quam vulgo putatur apud Ro¬ 
manos studium fuisse vel inde intellegi potest quod 
Quintilianus (I, 8, 6) in puerorum institutione de So- 
tadeis ne praecipiendum quidem esse, nedum legenda 
carmina, expressis verbis praecepit, cum tamen ipse 
quidem (IX, 4, 90) eo artificio utatur, quo versus hexa¬ 
metri vel trimetri inverso vocabulorum ordine mutantur 

in Sotadeos. atque idem Quintilianus, cum ivQv&pov 
esse dicit (IX, 4, 77) principium libri Sallustiani hoc, 
Falso queritur de natura sua, neque anapaesticum neque 
trochaicum numerum intellegit (nam ita debebat omitti 
sua), sed Ionicum: est enim ille Sotadeus in fine carens 
trochaeo, Falso queritur de natura sua. neque aliud Dio¬ 
medes sentit, qui et ipse rhythmum appellat (p. 464), 
non versum; quamquam licebat etiam dicere Sallustium 
Iugurtham a versu heroico coepisse, in cuius capitulo 
quinto haec sunt, Bellum scripturus sum quod populus Ro¬ 
manus. sed idem Diomedes non modo numeros Ionicos, 
sed ipsos versus Sotadeos in communi usu et vulgo co¬ 
gnitos fuisse etiam apertius testatur, ubi huius modi 
versus oratoribus excidisse scribit: hoc enim praeter 
quam in notis et usitatis culpare absurdum est. Dio¬ 
medis verba ut Putschius scripta edidit, ita hic red¬ 
denda duximus. 'Adeo non desunt 9 inquit 'qui Cice¬ 
ronem reprehendant, qui principio divisionis metrum 
Sodaticum fecerit, Si quis vestrum, iudices, aut eorum qui 
adsunt. Etsi vereor iudices . animadverte principia esse 
Sotadia . 9 in his duarum Ciceronis orationum principia 
sunt, divinationis alterum (quam librarii fecerunt divi¬ 
sionem) y Siquis vestrum, iudices, aut eorum qui adsunt, al¬ 
terum Milonianae, in quo Quintilianus (IX, 4, 74) ulti¬ 
mam versus partem inesse dicit, scilicet iambici vel tro¬ 
chaici, Diomedes, ut versum Sotadeum esse doceret, 
plura vocabula apponere debebat, ' Etsi vereor, iudices, 
ne turpe sit pro for | tissimo viro, qui tamen neque ele¬ 
gans versus est et malitiose electus, similis fere illi 
quem Diomede teste discimus eosdem correctores vo¬ 
luisse 'in actionis secundae libro I (§. 50) esse sena¬ 
rium, Illa | vero expugnatio fani antiquissimi.’ 

Hoc igitur metro, cuius omnem rationem saeculo 
post Christum natum primo grammaticos et rhetoras 
perspectam habuisse ex iis quae diximus apparet, Petro¬ 
nius et Martialis postque eos Terentianus Maurus ita 

usi sunt, ut ne minima quidem licentia admissa versus 
funderent expeditissimos, nam cum pedis ano psi^ovog 
Ionici figurae in hoc versuum genere undecim usu re¬ 
ceptae sint, quas possumus brevissime notare hoc modo, 

--vu,_ ZZ __uu, (his enim quinque 

insunt undecim 7 _uu, uu.uu, uuvajw» —» 

__ , uuu.ui ———v), illi quos di¬ 

ximus poetae ex his usi sunt non pluribus quattuor, quae 
sunt omnium simplicissimae, —w, vw«uu, —va^uu, —; 
nisi quod Terentianus semel versu 1545, ubi Paeonis 
quarti exemplum proferendum erat, ditrochaeum resol¬ 
vere ausus est ita, Pelopidae sonabunt , utramque 

longam Petronius semel (23), wwuu, Femoreque facili: 
liberiores autem formas illas, quas oratoribus imputatas 
esse vidimus, a sua arte alienas esse indicarunt.” 

His Lachmannianis pauca sunt quae addam. Ac pri¬ 
mum quidem ubi uir doctissumus demonstrat in com¬ 
muni usu et uulgo cognitos fuisse uersus Sotadeos, ad¬ 
monere poterat uerborum quibus teste Festo p. 285, 12 
retiarii a murmillonibus ludebantur: non te peto , piscem 
peto: quid me fugis Galle? quae Sotadeo uersu scripta 
esse primus animaduertit Augustus Meinekius philologi- 
carum exercitationum in Athenaei deipnosophistas spe¬ 
ciminis alterius p. 24*). Deinde id quod multo est gra- 


*) Quod uerba illa paullo aliter ordinata Meinekius adfcrt casu 
non consilio factum esse arbitror. Ceterum quod idem ibidem p. 23 
prouerbium illud quo gulones usos esse Macrobius narrat Saturna¬ 
liorum VII 12, 9: mulsum quod probe temperes miscendum esse nono 
Hymettio et uetuto Falerno sic redegit in gly conicum metrum cum 
logaoedico uersu coniunctum: 

mulsum quod probe temperes 
miscendum nouo Hymettio 
et uetuto Falerno 

rectissume fecit uir praestantissumus, nisi quod uersu medio mis- 
cendumst potius esse scribendum uidetur: non recte fecit quod ad- 
iecit quamquam in primo uersu aliquid uitii relictum est*: immo 

uius, unam pedis ano peftovog Ionici figuram omisit 
Lachmannus, quam etsi suo iure omisit propterea quia 
Varro in saturis et Attius in Sotadicorum et didascali- 
con libris, quorum reliquias ex prisca Latinitate Lach¬ 
mannus illo prohoemio tractauit solas, ea abstinuerunt 
(addo Ennium in Sota et in saturis, cuius uersiculis 
ac uersuum particulis Sotadeo metro conscriptis nuper 
criticam manum admouit Ioannes Vahlenus noster Ennia¬ 
nae poesis reliquiarum p. 164 sq. et p. 158 sq.), uel ut uerius 
dicam quod res est quia in paucis quae super sunt illorum 
librorum fragmentis non inuenitur, tamen tam consentanea 
est naturae pedis Ionici ut ubi in Sotadeis a libris scriptis 
defenditur nefas sit eam corrigendo tollere: dico hanc 
nam quid tandem obstat quo minus hanc Ionici 
formam uicariam agnoscamus, cum non solum molossus 
-sed etiam haec figura w-uu nulli subiecta sit du¬ 
bitationi? Neque illum choriambum non agnouit Her- 
mannus elementorum doctrinae metricae p. 459: Cato 
autem eo usus est uersu 4 in secunda sede. Denique 
Lachmannus nihil dixit de ultimo pede uersus Sotadei, 
cuius arsim Latinos ut in plerisque uersibus qui in 
trochaeum exeunt non dubitasse soluere idem Herman- 
nus ait 1. 1. p. 461, uerissume meo iudicio: illudque fac¬ 
tum est a Catone uersibus 4. 15. 29. 


rectissume hic uersus se habet: nou minus enim quam bene et male 
pyrrichium efficere, certe efficere posse apud antiquos poetas probe 
aduerbium euicisse mihi uideor annalium philologicoruro uol. LXI 
p. 43: uide modo hos uersus Plautinos, Poenuli V 5,1 ot Pseuduli 
603 et 1274: 

ei tgo minam non ullus fuero probe quam lenoni dedi: 
iam pol ego aduenientem hunc stratioticum nuntium probe percutiam: 
enim ix discipulind , quippe ego qui Ionica probe perdidici: 
quorum in medio et ultimo cur ab Ritschelii mei recensione ita 
discesserim ut anapaesticum illum, hunc iambicum facerem septe¬ 
narium, alibi exponam, ubi ad hoc studiorum genus, quod h(ov 
ainovxi yt &vp(p ut aiunt per aliquot annos intermisi, mox ut 
spero rener tero. 

Restaret ut de carminis Catoniani specie qualem inte¬ 
grum praebuisse uideretur esset disserendum, nisi de hac re 
nobis otium faceret Ottonis Iahni sollertia qui ea commen¬ 
tatione quam supra attuli tanta quanta in huius modi re¬ 
bus maxuma comparari potest probabilitate coniecturam 
suam persecutus est carmen de moribus partem effecisse 
eorum librorum Catonis qui a grammaticis aut ' prae¬ 
cepta ad filium* aut 'oratio ad filium* aut 'epistula ad 
filium* aut 'ad filium* aut 'libri quos scripsit ad filium* 
nominantur (quam coniecturam Boeckhius p. 280 calculo 
suo comprobauit) itemque summam argumenti quoad per 
fragminum exiguitatem licet prudenter et considerate ad- 
umbrauit. Cui uiro doctissumo poeticam horum librorum 
formam nondum agnitam fuisse iam supra narrauimus: 
sed ut illum hac in re falsum esse pro certo habemus, 
sic ego non ausim contrariam sententiam ita persequi ut 
totum opus uersibus conscriptum fuisse contendam: nam 
super sunt aliquot ex illis ad Marcum filium libris 
fragmenta quae nullis machinis neque in Sotadeum ne¬ 
que in ullum aliud metrum cogi probabiliter possint, 
uelut illa apud Plinium nat. hist. XXIX 1, 7 et apud 
Priscianum VI p. 718. Itaque mixtum quoddam genus 
uersuum et pedestris orationis fuisse probabile est quo 
Catonis libri ad filium conscripti erant, cuius generis non 
deesse constat alia in priscorum Romanorum literis 
exempla. Ego autem infra ea tantum fragmenta reli¬ 
quiis carminis de moribus a Gellio seruatis addidi quae 
quasi sua sponte se adcommodarent normae metri Sotadei 
qualem supra duce potissumum Lachmanno constitui. 
Numeri lunulis inclusi sunt Boeckhiani. 

M. PORCI CATONIS 

RELIQVIAE METRI SOTADEI 


1 ( 2 ) 

. auaritiam dmnia uitia habere deputdbant: 
sumptuosus cxipidus elegdns luxuridsus 
fnritus quei habebatur, is cdnlaudabdtur. 

I Gellius XI 2 ‘elegans homo non dicebatur cum laude, sed id 
fere nerbum ad aetatem M. Catonis uitii non laudis fuit, est nam¬ 
que hoc animaduertere cum in quibusdam aliis tum in libro Catonis 
[haec uox deest in cod. Torn.] qui inscriptus est carmen de mo¬ 
ribus. ex quo libro uerba haec sunt: auaritiam' e. q. s. ‘ex qui¬ 
bus uerbis apparet elegantem d : ctum antiquitus non ab ingenii ele¬ 
gantia sed qui nimis lecto amoenoque cultu uictuque esset.' Nonius 
p. 465, 18 ‘elegantes [sic ubique Bamb. Leid. e ligant es ceteri 
libri] non solum ut consuetudine ab elegantia ingenii aut cultus 
electione et dilectus plerumque dici potest, sed a ueteribus etiam 
uitio datur. M. Tullius . . . carmine de moribus: auaritiam 


t auaritiam Paris, auaritia vel auaricia celeri libri de 
mensura omnia cf. RitscheUus proleg. in Trin. p. CXXXH sq. 
deputabant Boeckhius l. I. p. 267 . putabant Gellius, putant No¬ 
nius 2 suptuosus Paris. Voss. mai. cupidus deleuil 
Boeckhius. cuppes Io. Fred. Gronouius , fortasse uere, cf. locos 
ab Lachmanno in Lucr. V 45 conlecios elegans Gellius , Bamb. 
Leid. eligant Wolfenbuttelanus. eligans celeri libri Nonii 
luxuriosus Io. Fred. Gronouius. uitiosus cum Gellio Nonius. 
umosns Meursius, deleuil Boeckhius 3 inritusque libri M. 
Hertzii omnes , in Voss. min. m. ait. uel qui superscr. is 
laudabatur libri, ab iis uel is tum laudabatur Boeckhius 

II (3. 4. 5) 

Vdstirier In foro honesti mos erat, d<5mui 

5 qu<5d satis erat. 

* * 

* 

. . . equ<5s cariu’ qudm coquos emebant. 

* * 

* 

. poeticae drtis non erdt lionos: in ed re 
qui studebat adt se ad conuluia adplicdbat, 
grdssator uocdbatur. 

HI (6) 

10. . . . ndm uita humdna prope uti fdrrum 

est: 

[fdrrum] si exdrceas , conteritur [exercdndo], 
sf non exerceas, interficit robigo. 

. . . uitiosus.' II Gellius XI 2 ‘praeterea ex eodem libro 
Catonis haee etiam sparsim et intercise commeminimus: uestiri, 
inquit, in foro’ e. q. s. III Ibidem ‘illa quoque ex eodem 
libro praeclarae ueritatis sententia est: nam uita, inquit, humana' 


4 uestiri Gellius in phoro Chrisl. m. pr. in coro Voss. 
mm . foris Boeckhius p. 270 domi Gellius 5 si correxeris 
sat, hic uersus cum sequenti in unum coniungi poterit 6 carius 

Gellius quoquos Christ. m. pr. y Petau. 7 poetice Bern. 
Pelau. arti Boeckhius p. 274 honos non erat Gellius 

in ea re qui] siqui* in ea re (s erasa) Voss. min. siquid in 
ea re Christ. siquis in ea re ceteri libri , nisi quod Petau. siquis 
corr. ex siquid se] sese libri plerique. si se Sangerm. et 
cod. Scioppii applicabat Voss. mai. Petau. applicat Bern. 

9 grassator Magliab. crassator in grassator corr. Christ. 
crassator ceteri libri grassatores uocitabantur Boeckhius 

10 nescio an praestet bumanast prope ut ferrum 11 fer¬ 
rum si editiones ueteres Gellii, si, om. ferrum, libri, ferrum 
siue Boeckhius p. 276 exercendo addidit Henricu$ Keilhts , 
om. libri 12 seu Boeckhius interficit robigo H. KeUius. 
tamen rubigo interficit libri , nisi quod robigo Bern. 

ftem homines exercendo cdnteri uiddmus: 
sf nihil exerceas, inertia ac torpedo 

15 plus detrimenti facit [eis] quam exercitio. 

IV (8) 

. . . emds non quod opust sed quod ne- 

cdssest. 

* * 

* 

Qu<5d non opus dst asse carum dst. 

V(7) 

.Ille induperdtor: 

tu Illi [et] ceteris [dis] medidstrinus . . . 

, VI 

20.ordtor 

dst, Marce fili, uir bonu’ dicendi peritus. 

e. q. s. IY L. Seneca epist. XY 2 (94), 27 ‘ipsa quae praeci¬ 
piuntur per se multum habent ponderis utique si aut carmini intexta 
sunt aut prosa oratione in sententiam coartata, sicut illa Cato¬ 
niana: emas 1 e. q. s. V Nonius p. 143,8 ‘mediastrinos 
non balnearum sed ministros et curatores aedium legimus. Lucilius 
*"lib. XVII: uilicum Aristocratem mediastrinum atque bubulcum. Cato 
in praeceptis ad filium: illi 1 e. q. s. VI M. Seneca con- 
trou. I praef. p. 62 ed. Bip. ‘erratis, optimi iuuenes, nisi illam 
uocem non M. Catonis sed oraculi creditis, quid enim est oracu¬ 
lum? nempe uoluntas diuina hominis ore enuntiata, et quem tan- 

13 homines se* exercendo cum litura unius Uterae Voss. 
mm . homines in exercendo Christ. uidemns conteri libri 
14 ac Kaercherus . atque libri 15 eis om. libri, quo 
carere licet si scripseris quamde exercitium Sangerm. et 
cod. Scioppii . exercitatio Magliab. m. ait . 16 opus est . . . 

necesse est libri Inter v . 16 et 17 aliqua excidisse uidit 
Boeckhius p . 282 18 ille Forcellinus nescio unde, Boeckhius 

p . 280. illi Jibri inperator libri 19 illi ac ceteris Forcellinus. 
illi disque ceteris Boeckhius. ille ceteris, om. dis, libri me¬ 
diastrinus ed. 1526. mediastrinum libri 21 bonus Seneca 

2 

VII 

.rem ten£, uerba sequantur. 

,VIII 

.fcoldnus,] 

Mdrce fili, ufr bonust colandi [agri] peritus, 
25 culus ferramenta splendent. 

IX 

. . lepu’ multum somni Adfert qui edit Illum. 

X 

.senili’ iuu^nta 

dem antistitem sanctiorem iuuenire sibi diuinitts potuit quam Ca¬ 
tonem , per quem humano generi non praeciperet sed conuitium 
faceret? ille ergo uir quid ait? orator est’ e. q. s. Quintilianus 
inst. orat. XII 1 init, ‘sit ergo nobis orator quem constituimus 
is qui a M. Catone finitur uir bonus dicendi peritus.’ Pli¬ 
nius epist. IV 7, 5 ‘itaque Herennius Senecio mirifice Catonis 
illud de oratore in hunc e contrario uertit: orator est uir ma¬ 
lus dicendi imperitus.’ VII Iulius Victor artis rhetoricae 
c. 1 p. 5 ed. Mai. 197 ed. Orell. ‘scire autem est rem de qua 
dicturus sis uniuersam ante pernoscere: in hanc rem constat etiam 
Catonis praeceptum paene diuinum qui ait: rem t. u. s.’ 

VIII Seruius in Verg. georg. I 40 ‘attritvs splendescere vomer. 
quod euenire frequenti aratione nouimus, ut et splendidior fiat et 
teratur. Cato in oratione [de aratione suspicatur Otto Iah- 
nus 1. 1. p. 265] ad filium: uir bonus’ e. q. s. IX Diomedes 
I p. 358 ed. Putsch. ‘adnotauimus tamen ueteres sic declinasse: 
edo edis edit. Cato ad filium uel de oratore [?]: lepus’ e. 
q. s. Plinius nat. hist. XXVIII19, 79 ‘somnos fieri lepore sumpto 
in cibis Cato arbitratur.’ X Plinius nat. hist. VII 51, 52 ‘cum 


23 colonus om. Seruius , sed uoculam illius notionis excidisse 
uidit OUo lahnus 1. I.: cf. Calo de re rusi . praef. § 2 ‘uirum 
bonum cum laudabant, ita laudabant: bonum agricolam bo¬ 
numque colonum’ 24 uir bonus est M. fili Seruius agri 
om. idem 25 uomendo terram addunt excerpta Lindenbrogia- 
na , quod ineptum esse glossema adparet 26 lepus Diomedes 
illum edit idem 27 sq. orationem obliquam in rectam 


Digitized by <^.oosLe 





19 


praematurae morti’ sigmimst. 

x 1 (!) 

. . . . dum se intempesta nox praecipitat. 

innumerabilia sint mortis signa, salutis securitatisque nulla sunt, 
quippe cum censorius Cato ad filium de ualidis quoque ob- 
s eruat ionem ut ex oraculo aliquo prodiderit senilem iuuentam prae¬ 
maturae mortis esse signum.* XI M. Aurelius Caesar ad Fronto¬ 
nem epist. p. 49 ed. Nieb. 54 ed. Mai. Rom. ‘ at enim ubi sol latum 
ad oceanum profectus, fit demum caelum modestius, quod genus 
Tiburtinum, id uespera et concubia nocte, dum se intempesta 
nox, ut ait M. Porcius, praecipitat, eodem modo perseuerat.' 

muiaui et rhythmum Sotadeum restitui 29 si ludere uelis ini¬ 
tio uersus suppleas de caelo malim dum intempesta n6x 
praecipitdt se. 

